
REGULAMENT DE ORGANIZARE ȘI
FUNCȚIONARE
al Compartimentului de Asistență Socială organizat la nivelul
Comunei Bucovat, județuTimis





PRIMĂRIA COMUNEI BUCOVAT

CAPITOLUL I
DISPOZIȚII GENERALE
Art.1. Compartimentul de Asistenţă Socială din cadrul aparatului de specialitate al Primarului comunei Bucovat, județul Timis este structura specializată în administrarea şi acordarea
beneficiilor de asistenţă socială şi a serviciilor sociale, înfiinţată la nivel de compartiment
funcţional în aparatul de specialitate al primarului, denumit în continuare Compartiment, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.
Art.2. Compartimentul de Asistență Socială are sediul în comuna Bucovat, județul Timis,
în incinta primăriei.
Art.3. Structura organizatorică a Compartimentului precum și numărul maxim de posturi
sunt cele prevăzute în organigrama și statul de funcții  care fac parte din prezentul regulament si se aproba .
CAPITOLUL II
OBIECTUL DE ACTIVITATE ȘI FUNCȚIILE COMPARTIMENTULUI
Art.4. Obiectul Compartimentului de Asistență Socială din cadrul aparatului de specialitate
al Primarului comunei Bucovat îl constituie acordarea de servicii sociale cu caracter primar si
specializat, menite să asigure prevenirea, limitarea sau înlăturarea efectelor temporare sau
permanente ale situațiilor de risc din domeniul protecției copilului, familiei, persoanelor singure,
persoanelor vârstnice, persoanelor cu handicap, precum și a oricăror persoane aflate în nevoie, ce
pot genera marginalizarea sau excluderea socială.
A. SERVICIILE SOCIALE CU CARACTER PRIMAR constau în:
 - Activități de identificare a nevoilor sociale individuale, familiale și de grup;
 - Activități de informare cu privire la drepturi și obligații specifice;
 - Măsuri și acțiuni de conștientizare și sensibilizare socială;
 - Măsuri și acțiuni de urgență în vederea reducerii efectelor situațiilor de criză;
 - Măsuri și acțiuni de sprijin în vederea menținerii în comunitate a persoanelor în dificultate;
 - Activități și servicii de colectare a documentelor si transmiterea documentelor catre institutiile abilitate;
 - Măsuri și activități de organizare și dezvoltare comunitară în plan social pentru încurajarea
participării și solidarității sociale;
 - Orice alte măsuri și acțiuni care au drept scop prevenirea sau limitarea unor situații de
dificultate ori vulnerabilitate care pot duce la marginalizarea sau excluderea socială.
B. SERVICIILE SOCIALE SPECIALIZATE, se asigură în parteneriat cu structurile de
specialitate de la nivel județean, alte servicii publice specializate la nivel județean sau local și
furnizori privați de servicii sociale. Acestea au drept scop menținerea, refacerea sau dezvoltarea
capacităților individuale pentru depășirea unei situații de nevoie socială, constând în:
 - Recuperare și reabilitare;
 - Suport și asistență pentru familiile și copii aflați în dificultate;
 - Asistență și suport pentru persoanele vârstnice, inclusiv pentru persoanele vârstnice
dependente;
 - Asistență și suport pentru toate categoriile de persoane aflate în nevoie;
 - Orice alte măsuri și acțiuni care au drept scop menținerea, refacerea sau dezvoltarea
capacităților individuale pentru depășirea unei situații de nevoie socială. 
Art.5. În aplicarea politicilor sociale în domeniul protecţiei copilului, familiei, persoanelor
vârstnice, persoanelor cu dizabilităţi, precum şi altor persoane, grupuri sau comunităţi aflate în
nevoie socială Compartimentul îndeplineşte, în principal, următoarele funcţii:
 a) de realizare a diagnozei sociale la nivelul comunei Bucovat, prin evaluarea nevoilor sociale
ale comunităţii, realizarea de sondaje şi anchete sociale, valorificarea potenţialului comunităţii în
vederea prevenirii şi depistării precoce a situaţiilor de neglijare, abuz, abandon, violenţă, a cazurilor de risc de excluziune socială etc.;
 b) de coordonare a măsurilor de prevenire şi combatere a situaţiilor de marginalizare şi
excludere socială în care se pot afla anumite grupuri sau comunităţi;
 c) de strategie, prin care asigură elaborarea strategiei de dezvoltare a serviciilor sociale şi a
planului anual de acţiune, pe care le supune spre aprobare consiliului local;
 d) de comunicare şi colaborare cu serviciile publice deconcentrate ale ministerelor şi
instituţiilor care au responsabilităţi în domeniul asistenţei sociale, cu serviciile publice locale de
asistenţă socială, cu Directia de Sanatate Publica, precum şi cu reprezentanţii societăţii civile care desfăşoară activităţi în domeniu, cu reprezentanţii furnizorilor privaţi de servicii sociale, precum şi cu persoanele beneficiare; 
 e) de promovare a drepturilor omului, a unei imagini pozitive a persoanelor, familiilor,
grupurilor vulnerabile.
CAPITOLUL III
PRINCIPIILE ȘI VALORILE COMPARTIMENTULUI
Art.6. Compartimentul de asistență socială are responsabilitatea creării și menținerii
serviciilor sociale cu caracter primar, în funcție de nevoile sociale identificate, cu scopul prioritar
de susținere a funcționalității sociale a persoanei, mediul propriu de viață familial și comunitar.
Art.7. Principiile care stau la baza acordării serviciilor/beneficiilor de asistență socială sunt:
 (1) În vederea garantării accesului egal la drepturile prevăzute de legislația în vigoare , sistemul
de asistență socială se întemeiază pe următoarele principii generale:
 a) universalitatea, potrivit căruia fiecare persoană are dreptul la asistență socială în condițiile
prevăzute de lege;
 b) respectarea demnității umane, potrivit căruia fiecărei persoane îi este garantată dezvoltarea
liberă și deplină a personalității;
 c) solidaritatea socială, potrivit căruia comunitatea participă la sprijinirea persoanelor care nu
își pot asigura nevoile sociale, pentru menținerea și întărirea coeziunii sociale;
 d) parteneriatul, potrivit căruia autoritățile administrației publice centrale și locale, instituțiile
de drept public și privat, structurile asociative, precum și instituțiile de cult recunoscute de lege,
cooperează în vederea acordării serviciilor sociale;
 e) subsidiaritatea, potrivit, căruia, în situația în care persoana sau familia, nu își poate asigura
integral nevoile sociale, intervin colectivitatea locală și structurile ei asociative și, complementar,
statul;
 f) participarea beneficiarilor, potrivit căruia beneficiarii măsurilor și acțiunilor de asistență
socială contribuie activ la procesul de decizie și de acordare a acestora;
 g) transparența, potrivit căruia se asigură creșterea gradului de responsabilitate a administrației
publice centrale și locale față de cetățean, precum și stimularea participării active a beneficiarilor la procesul de luare a deciziilor;
 h) nediscriminarea, potrivit căruia accesul la drepturile de asistență socială se realizează fără
restricție sau preferință față de rasă, naționalitate, origine etnică, limbă, religie, categorie socială,
opinie, sex ori orientare sexuală, vârstă, apartenență politică, dizabilitate, boală cronică
necontagioasă, infectare HIV, sau apartenență la o categorie defavorizată, precum și orice alt
criteriu, care are ca scop ori ca efect restrângerea folosinței sau exercitării, în condiții de egalitate, a drepturilor omului și a libertăților fundamentale.
 (2) În vederea garantării accesului egal la drepturile prevăzute de legislația în vigoare, sistemul
de asistență socială se întemeiază pe următoarele principii specifice:
 a) respectarea drepturilor și a demnității omului;
 b) asigurarea autodeterminării și a intimității persoanelor beneficiare;
 c) asigurarea dreptului de a alege;
 d) abordarea individualizată și centrarea pe persoane;
 e) participarea persoanelor beneficiare;
 f) cooperarea și parteneriatul;
 g) recunoașterea valorii fiecărei persoane;
 h) orientarea pe rezultate;
 i) îmbunătățirea continuă a calității;
 j) combaterea abuzului asupra persoanelor beneficiare.

CAPITOLUL IV
STRUCTURA ORGANIZATORICĂ ȘI FINANȚAREA COMPARTIMENTULUI
Art.8. (1) – Structura organizatorică și numărul de posturi aferent compartimentului de
Asistență Socială se aprobă de consiliul local, astfel încât funcționarea acestuia să asigure
îndeplinirea atribuțiilor ce îi revin potrivit legii.
 (2) – Consiliul local aprobă, prin hotărâre, regulamentul de organizare și funcționare al
compartimentului de Asistență Socială, pe baza prevederilor regulamentului-cadru aprobat prin HG nr. 797 / 2017.
 (3) – Atribuțiile compartimentului de Asistență Socială se completează și cu alte atribuții, în
funcție de caracteristicile sociale ale comunei, cu respectarea prevederilor legale.
Art.9. (1) Structura de personal pentru asigurarea funcționării compartimentului de
Asistență Socială la nivelul comunei Bucovat, este următoarea:
 a) un post, funcție publică, inspector, clasa I, grad profesional asistent, persoană cu atribuții în domeniul serviciilor sociale, care asigură evidența persoanelor care au nevoie de ajutor
social, a documentațiilor privind aplicarea legilor pentru persoanele cu grad de invaliditate, precum și îndeplinirea tuturor activităților cu caracter social din cadrul instituției publice;
 b) un post, funcție publică, inspector, clasa I, grad profesional asistent,  persoană cu
atribuții în monitorizarea și analizarea situațiilor copiilor și familiilor din unitatea administrativ-teritorială, precum și modul de respectare a drepturilor copiilor, asigurând centralizarea și
sintetizarea datelor și informațiilor relevante.
c) un post de Asistent medical comunitar, ocupat, persoana care furnizeaza servicii de profolaxie primara si secundara, care efectueaza triajul copiilor la scoala si gradinite.
 (2) În vederea exercitării atribuțiilor ce îi revin, primarul va asigura încadrarea în compartimentul asistență socială, cu prioritate, a asistenților sociali, cu respectarea prevederilor art. 122 alin (2) din Legea nr. 292/2011, cu modificările și completările ulterioare, a prevederilor Legii nr. 466/2004 privind statutul asistentului social cu modificările ulterioare și a prevederilor art.4 din HG nr. 797/2017.
 (3) Primăria comunei Bucovat va facilita accesul personalului la programe de formare
profesională.
Art.10. (1) – Finanțarea compartimentului Asistență Socială din cadrul UAT Bucovat se
asigură din bugetul local si proiecte nationale/europene.
 (2) – Finanțarea serviciilor sociale și beneficiilor de asistență socială se asigură din bugetul
local, bugetul de stat, finantari din buget local/fonduri europene din donații, sponsorizări și alte forme private de contribuții bănești, potrivit
legii.
Art.11. Compartimentul de Asistență Socială din cadrul UAT Bucovat, în exercitarea
atribuțiilor ce îi revin, va colabora în toată activitatea sa cu compartimentele din cadrul aparatului de specialitate al primarului comunei Bucovat.
Art.12. Organigrama, statul de funcții și numărul de personal se aprobă prin hotărâre, de
către consiliul local al comunei, la propunerea primarului.
Art.13. Angajarea personalului se face de către primar, prin dispoziție, ca urmare a promovării concursului, organizat în condițiile legii.
Art.14. Salarizarea personalului angajat se stabilește potrivit legii.
Art.15. Controlul ierarhic și de specialitate va fi exercitat de către personalul de conducere din aparatul de specialitate al primarului comunei Bucovat, potrivit organigramei.
CAPITOLUL V
ATRIBUȚIILE COMPARTIMENTULUI
Art.16. (1) Atribuţiile Compartimentului în domeniul beneficiilor de asistenţă socială
sunt următoarele:
 a) asigură şi organizează activitatea de primire a solicitărilor privind beneficiile de asistenţă
socială;
 b) pentru beneficiile de asistenţă socială acordate din bugetul de stat realizează colectarea
lunară a cererilor şi transmiterea acestora către agenţiile teritoriale pentru plăţi şi inspecţie socială;
 c) verifică îndeplinirea condiţiilor legale de acordare a beneficiilor de asistenţă socială,
conform procedurilor prevăzute de lege sau, după caz, stabilite prin hotărâre a consiliului local, şi pregăteşte documentaţia necesară în vederea stabilirii dreptului la măsurile de asistenţă socială;
 d) întocmeşte dispoziţii de acordare/respingere sau, după caz, de modificare/suspendare/încetare a beneficiilor de asistenţă socială acordate din bugetul local şi le prezintă primarului pentru aprobare;
 e) comunică beneficiarilor dispoziţiile cu privire la drepturile şi facilităţile la care sunt
îndreptăţiţi, potrivit legii;
 f) urmăreşte şi răspunde de îndeplinirea condiţiilor legale de către titularii şi persoanele
îndreptăţite la beneficiile de asistenţă socială;
 g) efectuează sondaje şi anchete sociale pentru depistarea precoce a cazurilor de risc de
excluziune socială sau a altor situaţii de necesitate în care se pot afla membrii comunităţii şi, în
funcţie de situaţiile constatate, propune măsuri adecvate în vederea sprijinirii acestor persoane;
 h) realizează activitatea financiar-contabilă privind beneficiile de asistenţă socială
administrate;
 i) participă la elaborarea şi fundamentarea propunerii de buget pentru finanţarea beneficiilor
de asistenţă socială;
 j) îndeplineşte orice alte atribuţii prevăzute de reglementările legale în vigoare.
 (2) Atribuţiile Compartimentului în domeniul organizării, administrării şi acordării
serviciilor sociale sunt următoarele:
 a) elaborează, în concordanţă cu strategiile naţionale şi judeţene, precum şi cu nevoile locale
identificate, strategia locală de dezvoltare a serviciilor sociale, pe termen mediu şi lung, pentru o
perioadă de 5 ani, respectiv de 10 ani, pe care o propune spre aprobare consiliului local şi răspunde de aplicare acesteia;
 b) elaborează planurile anuale de acţiune privind serviciile sociale administrate şi finanţate din
bugetul consiliului local şi le propune spre aprobare consiliului local, care cuprind date detaliate
privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare;
 c) iniţiază, coordonează şi aplică măsurile de prevenire şi combatere a situaţiilor de
marginalizare şi excludere socială în care se pot afla anumite grupuri sau comunităţi;
 d) identifică familiile şi persoanele aflate în dificultate, precum şi cauzele care au generat
situaţiile de risc de excluziune socială;
 e) realizează atribuţiile prevăzute de lege în procesul de acordare a serviciilor sociale;
 f) propune primarului, în condiţiile legii, încheierea contractelor de parteneriat public-public şi
public-privat pentru susţinerea dezvoltării serviciilor sociale;
 g) propune înfiinţarea serviciilor sociale de interes local;
 h) colectează, prelucrează şi administrează datele şi informaţiile privind beneficiarii, furnizorii
publici şi privaţi şi serviciile administrate de aceştia şi le comunică serviciilor publice de asistenţă socială de la nivelul judeţului, precum şi Ministerului Muncii şi Justiţiei Sociale, la solicitarea acestuia;
 i) monitorizează şi evaluează serviciile sociale;
 j) elaborează şi implementează proiecte cu finanţare naţională şi internaţională în domeniul
serviciilor sociale;
 k) elaborează proiectul de buget anual pentru susţinerea serviciilor sociale, în conformitate cu
planul anual de acţiune, şi asigură finanţarea/cofinanţarea acestora;
 l) asigură informarea şi consilierea beneficiarilor, precum şi informarea populaţiei privind
drepturile sociale şi serviciile sociale disponibile;
 m) furnizează şi administrează serviciile sociale adresate copilului, familiei, persoanelor cu
dizabilităţi, persoanelor vârstnice, precum şi tuturor categoriilor de beneficiari prevăzute de lege,
fiind responsabil de calitatea serviciilor prestate;
 n) sprijină compartimentul de Achizitii publice ( responsabil cu contractarea serviciilor sociale), înfiinţat potrivit prevederilor art. 113 alin. (4) din Legea asistenţei sociale nr. 292/2011, cu modificările şi completările ulterioare,  se organizeaza potrivit legii;
 o) planifică şi realizează activităţile de informare, formare şi îndrumare metodologică, în
vederea creşterii performanţei personalului care administrează şi acordă servicii sociale;
 p) colaborează permanent cu organizaţiile societăţii civile care reprezintă interesele diferitelor
categorii de beneficiari;
 q) sprijină dezvoltarea voluntariatului în serviciile sociale, cu respectarea prevederilor Legii nr.
78/2014 privind reglementarea activităţii de voluntariat în România, cu modificările ulterioare;
 r) îndeplineşte orice alte atribuţii prevăzute de reglementările legale în vigoare.
 (3) În aplicarea prevederilor alin. (2) lit. a) şi b), Compartimentul organizează consultări cu
furnizorii publici şi privaţi, cu asociaţiile profesionale şi organizaţiile reprezentative ale
beneficiarilor. 
Art.17. (1) În domeniul protecției copilului
 1) monitorizează şi analizează situaţia copiilor din unitatea administrativ-teritorială, precum şi
modul de respectare a drepturilor copiilor, asigurând centralizarea şi sintetizarea datelor şi
informaţiilor relevante, în baza unei fişe de monitorizare aprobate prin ordin al ministrului muncii şi justiţiei sociale;
 2) realizează activitatea de prevenire a separării copilului de familia sa;
 3) identifică şi evaluează situaţiile care impun acordarea de servicii şi/sau beneficii de asistenţă
socială pentru prevenirea separării copilului de familia sa;
 4) elaborează documentaţia necesară pentru acordarea serviciilor şi/sau prestaţiilor şi acordă
aceste servicii şi/sau beneficii de asistenţă socială, în condiţiile legii;
 5) asigură consilierea şi informarea familiilor cu copii în întreţinere asupra drepturilor şi
obligaţiilor acestora, asupra drepturilor copilului şi asupra serviciilor disponibile pe plan local;
 6) asigură şi monitorizează aplicarea măsurilor de prevenire şi combatere a consumului de
alcool şi droguri, de prevenire şi combatere a violenţei domestice, precum şi a comportamentului
delincvent;
 7) vizitează periodic la domiciliu, familiile şi copiii care beneficiază de servicii şi beneficii de
asistenţă socială şi urmăreşte modul de utilizare a prestaţiilor, precum şi familiile care au în
îngrijire copii cu părinţi plecaţi la muncă în străinătate;
 8) înaintează propuneri primarului, în cazul în care este necesară luarea unei măsuri de
protecţie specială, în condiţiile legii;
 9) urmăreşte evoluţia dezvoltării copilului şi modul în care părinţii acestuia îşi exercită
drepturile şi îşi îndeplinesc obligaţiile cu privire la copilul care a beneficiat de o măsură de
protecţie specială şi a fost reintegrat în familia sa;
 10) colaborează cu direcţia generală de asistenţă socială şi protecţia copilului în domeniul
protecţiei copilului şi transmite acesteia toate datele şi informaţiile solicitate din acest domeniu;
 11) urmăreşte punerea în aplicare a hotărârilor comisiei pentru protecţia copilului/instanţei de
tutelă referitoare la prestarea de către părinţii apţi de muncă a acţiunilor sau lucrărilor de interes
local, pe durata aplicării măsurii de protecţie special;
 12) identifică copii aflați în dificultate de pe teritoriul comunei și stabilește măsurile de
protecție ale acestora;
 13) întocmește raportul privitor la Ancheta psiho-socială a copilului aflat în dificultate și
propune comisiei stabilirea unor măsuri de protecție, sau după caz, a unor măsuri educative pentru copil;
 14) acordă copilului capabil de discernământ asistență și sprijin în exercitarea dreptului său la
libera exprimare a copilului;
 15) Sesizează instanța judecătorească competentă pentru declararea judecătorească a
abandonului de copil în condițiile legii;
 16) acordă asistență și sprijin familiilor sau persoanelor care au primit în plasament sau în
încredințare copii pentru asigurarea dezvoltării armonioase a acestora;
 17) acordă asistență și sprijin părinților copilului aflat în dificultate, pentru a pregăti revenirea
acestuia în mediul său familial;
 18) supraveghează familiile și persoanele care au primit în încredințare copii pe toată durata
acestei măsuri și părinții copilului aflat în dificultate, după revenirea acestora în mediul lor familial;
 19) pregătește integrarea acestuia sau reintegrarea copilului în familia sa naturală, intr-o familie
substitutive temporară sau în familia adoptivă, după caz, inclusiv prin asigurarea unor spații
amenajate și a mijloacelor necesare pentru contactul personal și nemijlocit al copilului cu părinții
săi;
 20) verifică și reevaluează cel puțin o data la trei luni împrejurările legate de plasamentul sau
încadrarea copilului și propune comisiei, după caz, menținerea măsurii de protecție stabilite,
modificarea sau revocarea acesteia;
 21) asigură măsurile necesare pentru protecția, în regim de urgență a copilului aflat în
dificultate, inclusive pentru plasamentul copilului în regim de urgență;
 22) întocmește anchetele sociale și le înaintează către instituțiile care le solicită;
 23) identifică, evaluează și face propuneri privind acordarea unui sprijin material și financiar
familiilor cu copii în întreținere și asigură consiliere;
 24) face propuneri pentru ajutorarea familiilor cu probleme socio-economice, cu venituri de
subzistență;
 25) întocmește anchetele sociale privind situația material și morală a familiilor vulnerabile;
 26) întocmește caracterizări la solicitarea cetățenilor și diferitelor organe și instituții.
 (2) În domeniul protecției sociale a persoanelor majore cu handicap
 1) Întocmește anchete sociale pentru persoanele cu handicap;
 2) Oferă asistență persoanelor cu handicap pentru întocmirea documentației
necesare obținerii unui grad de invaliditate și a drepturilor conexe;
 3) Redactează dispozițiile privind instituirea curatelei și referatele de anchetă
socială în acest scop;
4) Întocmește anchete sociale pentru verificarea asistenților personali ai persoanelor
cu handicap grav;
 5) Întocmeste anchete sociale solicitate de diverse autorități sau persoane,
pentru ajutoare materiale diverse cum ar fi: ajutoare bănești, combustibili, ajutoare
de urgență, în vederea inhumării persoanelor fără aparținători; ;
 6) Monitorizează activitatea însoțitorilor persoanelor cu handicap și întocmește periodic rapoarte 
de activitate privind aspectele constatate.
 ( 3). În vederea obținerii prestațiilor sociale (alocații de stat, alocații pentru copii nou-născți, alocații complementare și de susținere pentru familiile monoparentale, ajutor pentru consituirea familiei, etc.) :
a. alocații de stat :
 - Preia cererile și întocmește dosarele pentru acordarea alocațiilor de stat;
 - ține evidența în registre speciale a cererilor de acordare a alocațiilor de stat;
 - întocmește și trimite lunar la AJPIS Timis borderoul pentru alocațiile
acordate însoțit de cererile titularilor;
b. alocații de susținere a familiei
 - preia actele și întocmește dosarele în vederea obținerii acestor alocații;
 - efectuează anchetele sociale pentru obținerea acestor alocații;
 - redactează dispozițiile primarului privind acordarea, modificarea, respingerea și încetarea
alocațiilor menționate anterior;
 - întocmește și comunică lunar borderoul, împreună cu cererile și dispozițiile primarului, la
AJPIS Timis;
 - înregistrează dosarele de alocații complementare și de susținere în registrele speciale ținute în
acest scop;
c. în vederea obținerii ajutorului social (venitul minim de incluziune):
 - preia cererile, actele doveditoare și verifică legalitatea acestora;
 - efectuează anchete sociale pentru acordarea acestui ajutor;
 - ține evidența în registrul special al cererilor pentru acordarea ajutorului social;
 - redactează dispoziții privind acordarea, modificarea, respingerea, suspendarea, recuperarea
sumelor încasate necuvenit cu titlu de ajutor social sau încetarea acestui ajutor;
 - comunică lunar la AJPIS Timis raportul statistic privind acordarea acestui ajutor;
 - ține evidența lucrărilor efectuate de către beneficiarii acestui ajutor și întocmește lunar situația acestora.
d. în domeniul finanțării asistenței sociale:
 - elaborează și fundamentează propunerea de buget pentru finanțarea măsurilor de asistență socială;
 - pregătește documentația necesară în vederea stabilirii dreptului la prestațiile și serviciile de asistență socială;
 - comunică AJPIS Timis numărul de beneficiari de asistență socială si sumele cheltuite cu această destinație, potrivit prevederilor legislatiei in vigoare, precum si altor autoritati centrale cu competente in implementarea strategiilor din domeniul asistentei sociale;
 e. (1) în vederea obținerii ajutorului financiar:
 - preia cererile, actele doveditoare și verifică legalitatea acestora;
 - efectuează anchete sociale pentru acordarea acestui ajutor;
 - redactează dispoziții privind acordarea acestui ajutor;
 e. (2) criteriile de acordare a ajutorului financiar: 
 - persoanele care nu intră sub incidența prevederilor Legii 416/2001 și care nu au venituri
permanente, sau care au venituri sub limita subzistenței, care au afecțiuni de sanătate (se află în
imposibilitatea de a putea efectua chelutieli vitale de strictă necesitate, cheltuieli ce depășesc
bugetul propriu al familiei și a căror neefectuare urgentă ar putea duce la pierderea/înrăutățirea
stării de sanătate), ajutoarele acordându-se persoanelor nevoiase, care sunt singure sau au partener la fel de batran si fara venituri si cu probleme majore de sanatate, constatate printr-un document emis de medicul specialist so medicul de familie;
 - situația familiilor nevoiașe care nu își permit susținerea materială ce este necesară pentru
începerea unui an scolar de către copiii din cadrul acestor familii;
 - situația persoanelor singure care nu își pot permite efectuarea unor cheltuieli necesare
asigurării unui necesar de existență și a căror nivel de trai se află sub nivelul minim de existență
(persoane care nu beneficiază de o locuință proprie ți sunt găzduite în locuințe degradate, situația
punând în pericol viața locatarilor);
- alte situații care vor necesita intervenția autorității administrației publice locale care nu sunt prevăzute;
 f. indemnizații creștere copil pană la 2 ani, respectiv 3 ani/ stimulent:
 - preia cererile și întocmește dosarele pentru acordarea beneficiului;
 - ține evidența în registre speciale a cererilor de acordare a indemnizației/stimulentului;
 - întocmește și trimite lunar la AJPIS Timis borderoul pentru acordarea benfeficiului acordat
însoțit de cererile titularilor și documentele aferente.
Art.18 (1) Strategia de dezvoltare a serviciilor sociale conţine cel puţin următoarele
informaţii: 
- obiectivul general şi obiectivele specifice, 
- planul de implementare a strategiei, 
- responsabilităţi şi termene de realizare, 
- sursele de finanţare şi bugetul estimat. 
 (2) Elaborarea strategiei locale de dezvoltare a serviciilor sociale se fundamentează pe informaţiile colectate de Compartiment în exercitarea atribuţiilor prevăzute la art. 3 alin. (2) lit. d), h) şi i).
 (3) Documentul de fundamentare este realizat fie direct de Compartiment, fie prin contractarea unor servicii de specialitate şi conţine cel puţin următoarele informaţii:
 a) caracteristici teritoriale ale unităţii administrativ-teritoriale;
 b) nivelul de dezvoltare socioeconomică şi culturală a regiunii;
 c) indicatori demografici cum ar fi: structura populaţiei, după vârstă, sex, ocupaţie, speranţa
de viaţă la naştere, speranţa de viaţă sănătoasă la 65 de ani, soldul migraţiei etc.;
 d) tipurile de situaţii de dificultate, vulnerabilitate, dependenţă sau risc social etc., precum şi
estimarea numărului de beneficiari;
 e) tipurile de servicii sociale care ar putea răspunde nevoilor beneficiarilor identificaţi şi
argumentaţia alegerii acestora.
Art.19 (1) Planul anual de acţiune prevăzut la art. 3 alin. (2) lit. b) se elaborează înainte de
fundamentarea proiectului de buget pentru anul următor, în conformitate cu strategia de dezvoltare serviciilor sociale proprie, precum şi cu cea a judeţului Timis, şi cuprinde date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare şi programul de subvenţionare a serviciilor din fonduri publice, derulate cu respectarea legislaţiei în domeniul ajutorului de stat, bugetul estimat şi sursele de finanţare.
 (2) Planul anual de acţiune cuprinde, pe lângă activităţile prevăzute la alin. (1), planificarea
activităţilor de informare a publicului, programul de formare şi îndrumare metodologică în vederea creşterii performanţei personalului care administrează şi acordă servicii sociale.
 (3) Elaborarea planului anual de acţiune se fundamentează prin realizarea unei analize
privind numărul şi categoriile de beneficiari, serviciile sociale existente şi propuse spre a fi
înfiinţate, resursele materiale, financiare şi umane disponibile pentru asigurarea furnizării
serviciilor respective, cu respectarea planului de implementare a strategiei proprii de dezvoltare a
serviciilor sociale prevăzute la art. 4 alin. (1), în funcţie de resursele disponibile şi cu respectarea
celui mai eficient raport cost/beneficiu.
 (4) La elaborarea proiectului de buget anual aferent serviciilor sociale acordate la nivelul
comunei se au în vedere costurile de funcţionare a serviciilor sociale aflate în administrare, inclusiv a celor ce urmează a fi înfiinţate, costurile serviciilor sociale contractate, ale celor cuprinse în lista serviciilor sociale ce urmează a fi contractate şi sumele acordate cu titlu de subvenţie, cu respectarea legislaţiei în domeniul ajutorului de stat, estimate în baza standardelor de cost în vigoare. 
 (5) Anterior aprobării, prin hotărâre a consiliului local, a planului anual de acţiune, Compartimentul îl transmite spre consultare primarului.

CAPITOLUL VI
OBLIGAȚIILE COMPARTIMENTULUI
Secțiunea 1 – Obligații privind asigurarea eficienței și transparenței în planificarea, finanțarea
și acordarea serviciilor sociale
Art.20. (1)
 a) asigurarea informării comunităţii;
 b) transmiterea către serviciul public de asistenţă socială de la nivel judeţean a strategiei locale şi a planului anual de acţiune, în termen de 15 zile de la data aprobării acestora;
 c) transmiterea trimestrial, în format electronic, serviciului public de asistenţă socială de la nivel
judeţean a datelor şi informaţiilor colectate la nivel local privind beneficiarii, furnizorii de servicii sociale şi serviciile sociale administrate de aceştia, precum şi a rapoartelor de monitorizare şi
evaluare a serviciilor sociale; 
 d) organizarea de sesiuni de consultări cu reprezentanţi ai organizaţiilor beneficiarilor şi ai
furnizorilor de servicii sociale în scopul fundamentării strategiei de dezvoltare a serviciilor sociale şi a planului anual de acţiune;
 e) comunicarea informaţiilor solicitate sau, după caz, punerea acestora la dispoziţia
instituţiilor/structurilor cu atribuţii în monitorizarea şi controlul respectării drepturilor omului, în
monitorizarea utilizării procedurilor de prevenire şi combatere a oricăror forme de tratament
abuziv, neglijent, degradant asupra beneficiarilor serviciilor sociale şi, după caz, instituţiilor/
structurilor cu atribuţii privind prevenirea torturii, precum şi acordarea de sprijin în realizarea
vizitelor de monitorizare, în condiţiile legii.
 (2) Obligaţia prevăzută la alin. (1) lit. a) se realizează prin publicarea pe pagina de internet
proprie sau, atunci când acest lucru nu este posibil, prin afişare la sediul instituţiei a informaţiilor
privind:
 a) activitatea proprie şi serviciile aflate în proprie administrare – formulare/modele de cereri în
format editabil, programul instituţiei, condiţii de eligibilitate etc.;
 b) informaţii privind serviciile sociale disponibile la nivelul unităţii administrativ-teritoriale,
acordate de furnizori publici ori privaţi;
 c) informaţii privind alte servicii de interes public care nu au organizate compartimente
deconcentrate la nivelul unităţii administrativ-teritoriale.
Secțiunea a 2 – a – Obligații în administrarea și acordarea de servicii sociale
Art.21. a) solicită acreditarea ca furnizor de servicii sociale şi licenţa de funcţionare pentru
serviciile sociale ale autorităţii administraţiei publice locale din unitatea administrativ-teritorială
respectivă;
 b) primeşte şi înregistrează solicitările de servicii sociale formulate de persoanele beneficiare, de
reprezentanţii legali ai acestora, precum şi sesizările altor persoane/instituţii/furnizori privaţi de
servicii sociale privind persoane/familii/grupuri de persoane aflate în dificultate;
 c) evaluează nevoile sociale ale populaţiei din unitatea administrativ-teritorială în vederea
identificării familiilor şi persoanelor aflate în dificultate, precum şi a cauzelor care au generat
situaţiile de risc de excluziune socială;
 d) elaborează, în baza evaluărilor iniţiale, planurile de intervenţie care cuprind măsuri de
asistenţă socială, respectiv serviciile recomandate şi beneficiile de asistenţă socială la care persoana are dreptul; 
 e) realizează diagnoza socială la nivelul grupului şi comunităţii şi elaborează planul de servicii
comunitare;
 f) acordă servicii de asistenţă comunitară în baza măsurilor de asistenţă socială incluse de
Compartiment în planul de acţiune;
 g) recomandă realizarea evaluării complexe şi facilitează accesul persoanelor beneficiare la
serviciile sociale;
 h) acordă direct sau prin centrele proprii serviciile sociale pentru care deţine licenţa de funcţionare, cu respectarea etapelor obligatorii prevăzute la art. 46 alin. a) si b) din Legea nr. 292/2011, cu modificările şi completările ulterioare, a standardelor minime de calitate şi a standardelor de cost. 
Secțiunea a 3-a – 
Obligații privind prevenirea și combaterea sărăciei și riscului de excluziune socială
Art.22. a) servicii de consiliere şi informare, servicii de inserţie/reinserţie socială, servicii
de reabilitare şi altele asemenea, pentru familiile şi persoanele singure, fără venituri sau cu venituri reduse;
Secțiunea a 4-a – Obligații destinate persoanelor cu dizabilități
Art.23. (1) Serviciile sociale acordate de Compartiment destinate persoanelor cu dizabilităţi
pot fi: 
 a) cu prioritate, servicii de îngrijire la domiciliu, destinate persoanelor cu dizabilităţi, prin angajarea unui mmbru al familiei de catre primaria comunei Bucovat ca asistent personal;
 b) servicii de asistenţă şi suport.
 (2) Complementar acordării serviciilor prevăzute la alin. (1), în domeniul protecţiei
persoanei cu dizabilităţi, Compartimentul:
 a) monitorizează şi analizează situaţia persoanelor cu dizabilităţi din unitatea administrativteritorială, precum şi modul de respectare a drepturilor acestora, asigurând centralizarea şi sintetizarea datelor şi informaţiilor relevante;
 b) identifică şi evaluează situaţiile care impun acordarea de servicii şi/sau beneficii pentru
persoanele adulte cu dizabilităţi;
 c) creează condiţii de acces pentru toate tipurile de servicii corespunzătoare nevoilor individuale
ale persoanelor cu handicap;
 d) iniţiază, susţine şi dezvoltă servicii sociale centrate pe persoana cu handicap, în colaborare sau în parteneriat cu persoane juridice, publice ori private;
 e) asigură ponderea personalului de specialitate angajat în raport cu tipurile de servicii sociale;
 f) elaborează documentaţia necesară pentru acordarea serviciilor;
 g) asigură consilierea şi informarea familiilor asupra drepturilor şi obligaţiilor acestora şi asupra
serviciilor disponibile pe plan local;
 h) implică în activităţile de îngrijire, reabilitare şi integrare a persoanei cu handicap familia
acesteia;
 i) asigură instruirea în problematica specifică persoanei cu handicap a personalului, inclusiv a
asistenţilor personali;
 j) încurajează şi susţine activităţile de voluntariat;
 k) colaborează cu direcţia generală de asistenţă socială şi protecţia copilului în domeniul
drepturilor persoanelor cu dizabilităţi şi transmite acesteia toate datele şi informaţiile solicitate din acest domeniu.
Secțiunea a 6-a – Obligații destinate persoanelor vârstnice
Art.25. a) servicii de monitorizare facute cu prioritate  .
 b) servicii de consiliere, de informare cu privire la drepturile si obligatiile persoanelor dependente de ingrijire.
Secțiunea a 7-a – Obligații destinate protecției și promovării drepturilor copilului
Art.26. (1) Serviciile sociale acordate de Compartiment destinate protecţiei şi promovării
drepturilor copilului sunt cele de prevenire a separării copilului de părinţii săi, precum şi cele
menite să îi sprijine pe aceştia în ceea ce priveşte creşterea şi îngrijirea copiilor, în condiţiile legii.
 (2) Complementar acordării serviciilor prevăzute la alin. (1), în domeniul protecţiei
copilului, Compartimentul:
 a) monitorizează şi analizează situaţia copiilor din unitatea administrativ-teritorială, precum şi
modul de respectare a drepturilor copiilor, asigurând centralizarea şi sintetizarea datelor şi
informaţiilor relevante, în baza unei fişe de monitorizare aprobate prin ordin al ministrului muncii şi justiţiei sociale;
 b) realizează activitatea de prevenire a separării copilului de familia sa;
 c) identifică şi evaluează situaţiile care impun acordarea de servicii şi/sau beneficii de asistenţă
socială pentru prevenirea separării copilului de familia sa;
 d) elaborează documentaţia necesară pentru acordarea serviciilor şi/sau prestaţiilor şi acordă
aceste servicii şi/sau beneficii de asistenţă socială, în condiţiile legii;
 e) asigură consilierea şi informarea familiilor cu copii în întreţinere asupra drepturilor şi
obligaţiilor acestora, asupra drepturilor copilului şi asupra serviciilor disponibile pe plan local;
 f) asigură şi monitorizează aplicarea măsurilor de prevenire şi combatere a consumului de alcool
şi droguri, de prevenire şi combatere a violenţei domestice, precum şi a comportamentului
delincvent;
 g) vizitează periodic la domiciliu, familiile şi copiii care beneficiază de servicii şi beneficii de
asistenţă socială şi urmăreşte modul de utilizare a prestaţiilor, precum şi familiile care au în
îngrijire copii cu părinţi plecaţi la muncă în străinătate;
 h) înaintează propuneri primarului, în cazul în care este necesară luarea unei măsuri de protecţie
specială, în condiţiile legii;
 i) urmăreşte evoluţia dezvoltării copilului şi modul în care părinţii acestuia îşi exercită drepturile
şi îşi îndeplinesc obligaţiile cu privire la copilul care a beneficiat de o măsură de protecţie specială
şi a fost reintegrat în familia sa;
 j) colaborează cu direcţia generală de asistenţă socială şi protecţia copilului în domeniul
protecţiei copilului şi transmite acesteia toate datele şi informaţiile solicitate din acest domeniu;
 k) urmăreşte punerea în aplicare a hotărârilor comisiei pentru protecţia copilului/instanţei de
tutelă referitoare la prestarea de către părinţii apţi de muncă a acţiunilor sau lucrărilor de interes
local, pe durata aplicării măsurii de protecţie specială.
CAPITOLUL VII
DISPOZIȚII FINALE
Art.27. Sarcinile, atribuțiile și competențele din prezentul Regulament pot fi completate și
modificate cu aprobarea Consiliului Local al comunei Bucovăț, județul Timiș, la propunerea
primarului comunei, ca urmare a modificării structurii organizatorice în baza noilor prevederi legale în domeniul asistenței sociale.

